**H O T Ă R Â R E**

**pentru aprobarea indicatorilor tehnico-economici ai obiectivului de investiții “****Lucrări de înlocuire ferestre, compartimentări, reparaţii scări şi finisaje interioare şi exterioare la imobilul situat în Municipiul Cluj-Napoca, str. Victor Babeş nr. 43, Județul Cluj”**

Consiliul Judeţean Cluj întrunit în şedinţă ordinară;

Având în vedere Proiectul de hotărâre înregistrat cu nr. 67 din 18.04.2022 pentru aprobarea indicatorilor tehnico-economici ai obiectivului de investiții “Lucrări de înlocuire ferestre, compartimentări, reparaţii scări şi finisaje interioare şi exterioare la imobilul situat în Municipiul Cluj-Napoca, str. Victor Babeş nr. 43, Județul Cluj”, propus de Președintele Consiliului Județean Cluj, domnul Alin Tișe, care este însoţit de Referatul de aprobare cu nr. 14.447/11.04.2022; Rapoartele de specialitate întocmite de compartimentele de resort din cadrul aparatului de specialitate al Consiliului Judeţean Cluj cu nr. 14451/11.04.2022 şi Avizul cu nr. 14.447 din 20.04.2022 adoptat de Comisia de specialitate nr. 2, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Luând în considerare dispozițiile :

* art. 182 alin. (4) și ale art. 136 alin. (2) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 123 – 140 și ale art. 142 - 156 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020;

În conformitate cu prevederile:

* art. 173 alin. (1) lit. d) și alin. (5) lit. c) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 44 din Legea privind finanţele publice locale nr. 273/2006, cu modificările şi completările ulterioare;
* art. 27 -28 din Legea privind calitatea în construcții nr. 10/1995, republicată, cu modificările și completările ulterioare;
* Hotărârii Guvernului nr. 907/2016 privind etapele de elaborare şi conținutul-cadru al documentațiilor tehnico-economice aferente obiectivelor/proiectelor de investiții finanțate din fonduri publice, cu modificările și completările ulterioare;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. 1.** Se aprobă indicatorii tehnico-economici ai obiectivului de investiții: “Lucrări de înlocuire ferestre, compartimentări, reparaţii scări şi finisaje interioare şi exterioare la imobilul situat în Municipiul Cluj-Napoca, str. Victor Babeş nr. 43, Județul Cluj”, prevăzuți în **anexa** care face parte integrantă din prezenta hotărâre.

**Art. 2.** Finanțarea obiectivului de investiții prevăzut la art. 1se face de la bugetul propriu al Județului Cluj, începând cu anul 2023, în limita sumelor stabilite anual cu această destinație, conform programelor de investiții publice aprobate, precum şi din alte surse legal constituite.

**Art. 3.** Spitalul Clinic de Urgenţă pentru Copii Cluj-Napoca răspunde de modul de utilizare a sumelor prevăzute în anexa la prezenta hotărâre, în conformitate cu prevederile legale în vigoare.

**Art. 4.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Direcţia Generală Buget-Finanţe, Resurse Umane şi Direcția Dezvoltare și Investiții, precum și Spitalul Clinic de Urgenţă pentru Copii Cluj-Napoca.

**Art. 5.** Prezenta hotărâre se comunică Direcţiei Generale Buget-Finanţe, Resurse Umane; Direcției Dezvoltare și Investiții; Spitalului Clinic de Urgenţă pentru Copii Cluj-Napoca, precum și Prefectului Județului Cluj și se aduce la cunoştinţă publică prin afișare la sediul Consiliului Județean Cluj şi prin postare pe pagina de internet ”[www.cjcluj.ro](http://www.cjcluj.ro)”.

 **Contrasemnează:**

 **PREŞEDINTE,**  **SECRETAR GENERAL AL JUDEŢULUI,**

 **Alin Tișe Simona Gaci**

**Nr. 73 din 27 aprilie 2022**

*Prezenta hotărâre a fost adoptată cu 33 voturi “pentru”, fiind astfel respectate prevederile legale privind majoritatea de voturi necesară.*